钦定古今图书集成/明伦汇编/氏族典/第347卷 > 周新
## 钦定古今图书集成/明伦汇编/氏族典/第347卷 > 周新

按《明外史周新传》：“新，南海人，初名志新，字日新。成祖
常独呼新，遂为名，因以志新字。洪武中，以诸生贡入
太学，授大理寺评事。成祖即位，改监察御史，敢言多
所弹劾，贵戚震惧，目为冷面寒铁。巡按福建，改按北
京。还朝，擢云南按察使。未赴，改浙江锦衣卫指挥。纪
纲使千户缉事浙江，招摇攫贿，新欲治之。千户脱走”，
诉于纲，诬奏新罪。帝怒，命逮之。在道搒掠无完肤。既
至，伏陛前抗声辨。帝愈怒，命戮之。